เดินกะลา

เดินกะลา เป็นการละเล่นเด็กไทย โดยใช้วัสดุอุปกรณ์ที่หาได้ทั่วไปตามท้องถิ่น ซึ่งผู้ใหญ่มักทำให้เด็กๆ เล่นเพื่อความสนุกเพลิดเพลิน, เสริมสร้างความสามัคคีในหมู่คณะ และเป็นการฝึกการทรงตัวอีกด้วย

การเรียกชื่อ 
การเรียกชื่อของเดินกะลา จะแตกต่างกันไปในแต่ละภาค ดังนี้
 ภาคตะวันออกเฉียงเหนือ : เดินหมากกุบกับ, เดินกะโป๋ 
 ภาคกลาง : เดินกะลา
 ภาคใต้ : กุบกับ

ในภาษาอังกฤษ ราชบัณฑิตยสถาน ได้กำหนดชื่อภาษาอังกฤษของการละเล่นนี้ไว้ว่า "Walking with coconut shells" จะไม่ใช้การทับศัพท์เนื่องจากไม่สามารถสื่อความหมายได้

ประโยชน์ 
 เพื่อความแข็งแรงของกล้ามเนื้อแขน ขา 
 ฝึกการทรงตัวในเด็ก
 ส่งเสริมด้านสังคม และ อารมณ์ ในกรณีแข่งขัน จะทำให้มีปฏิสัมพันธ์แก่บุคคลรอบกาย รู้รักสามัคคี มีน้ำใจนักกีฬา
 รักษาประเพณีพื้นบ้านของไทย

อ้างอิง

ดูเพิ่ม 
 สิกไม้ย่างกางเกง - การละเล่นที่คล้ายเดินกะลา แต่เปลี่ยนเชือกเป็นไม้ไผ่แทน
 การละเล่นเด็กไทย

การละเล่นเด็กไทย